laion/Wikipedia-Exotic huggingface dataset:
ג'ורדן רודריגז

ג'ורדן רודריגז ( באנגלית: Jordan Rodrigues; נולד ב -20 ביולי 1992) הוא שחקן ורקדן אוסטרלי, אשר מוכר בעיקר מתפקידו ככריסטיאן ריד בדרמת הריקודים "אקדמיה לריקוד" בתאגיד השידור האוסטרלי, כמאט בסדרה "משפחת פוסטר" של רשת Freeform, ובתור טריי אמורי בסדרת המותחן העל-טבעי "קל כנוצה" של רשת הולו. רודריגז נולד בסידני, ניו סאות 'ויילס, אוסטרליה, להורים מלזיים. בילדותו הוא למד מגוון סגנונות ריקוד, בין היתר ג'אז, בלט, היפ הופ וגם דרמה ופיתוח קול. ניסיון המשחק המקצועי הראשון של רודריגז היה כשגילם את סימבה הצעיר בסיבוב ההופעות של המחזמר מלך האריות באוסטרליה בתיאטרון קפיטול החל באוקטובר 2003. לא הייתה לו הכשרה במשחק לפני האודישן, אך הוא בכל זאת קיבל את התפקיד על הבמה כאחת הדמויות הראשיות. הוא הופיע שלוש פעמים בשבוע במשך שנתיים וחצי. בינואר 2008 הצטרף לסוכנות שחקנים. הוא קיבל כמה תפקידים ונבחן עבור תפקידו כג'אי פרננדז באופרת הסבון קרוב רחוק. את הופעת הבכורה שלו ערך במרץ 2008. בשנת 2009, היה מועמד לפרס לוגי הכסף בקטגוריית "הכישרון החדש הפופולרי ביותר" לאחר שסיים את עבודתו בסדרה. היה לו גם תפקיד אורח בפרק הראשון של סדרת הטלוויזיה "Blue Water High". בשנת 2010 הוא קיבל תפקיד ראשי בסדרת הדרמה "אקדמיה לריקוד". הוא לוהק לאחת הדמויות הראשיות, כריסטיאן ריד. בשנת 2013 הוא הופיע במיני סדרה האוסטרלית "Better Man". בין השנים 2014 ו-2018 שיחק בתפקיד חוזר בסדרה האמריקאית "משפחת פוסטר" בעונה השנייה עד החמישית. הוא גילם את מאט, אחד מחבריו ללהקה של ברנדון והחבר של מריאנה. בשנת 2015 התארח בפרק בסדרה הוואי חמש-אפס. באותה שנה שיחק בסרט הריקודים "ברייקדאנס: שוברים ת'רשת" בתפקיד ג'יי ג'יי. בשנת 2017 הוא הופיע בסרט ליידי בירד כאחיה הבכור של הדמות הראשית, כריסטין אותה מגלמת סירשה רונן. בשנת 2018 הוא שיחק את טריי אמורי, אחת הדמויות הראשיות בסדרה המקורית של הולו, "קל כנוצה". מדיה וקבצים בנושא ג'ורדן רודריגז בוויקישיתוף ג'ורדן רודריגז, במסד הנתונים הקולנועיים IMDb (באנגלית) ג'ורדן רודריגז, באתר AllMovie (באנגלית) ג'ורדן רודריגז, במסד הנתונים הקולנועיים KinoPoisk (ברוסית) Adamski, Kat. "Actor dreams of home now, away later". North Shore Times. אורכב מ-המקור ב-21 בספטמבר 2010. נבדק ב-17 בספטמבר 2011. {{cite web}}: (עזרה) "Smith, Ritchie score Gold Logie nominations". Digitalspy.co.uk. 30 במרץ 2009. נבדק ב-17 בספטמבר 2011. {{cite web}}: (עזרה) "Dance Academy – ABC press release". אורכב מ-המקור ב-22 באוקטובר 2012. נבדק ב-11 במרץ 2012. {{cite web}}: (עזרה) Hipes, Patrick (2020-05-21). "Daytime Emmy Nominations: 'General Hospital', 'Sesame Street', 'The View' Top List; CBS, Amazon Prime Lead Networks". Deadline (באנגלית). נבדק ב-2020-05-27.
הבחירות הפרלמנטריות בקנדה 1900

הבחירות הפרלמנטריות התשיעיות במספרן בקנדה מאז איחוד קנדה התקיימו ב-7 בנובמבר 1900 והיו בחירות לבית הנבחרים הקנדי, הבית התחתון בפרלמנט של קנדה. במהלך הבחירות היו שלוש מפלגות מרכזיות: המפלגה הליברלית בראשות ראש הממשלה המכהן, וילפריד לורייה, המפלגה השמרנית (ידועה כיום בכינוי המפלגה השמרנית הישנה, אשר הוקמה בידי ג'ון אלכסנדר מקדונלד) בראשות ראש הממשלה לשעבר; צ'ארלס טאפר והמפלגה הליברלית-שמרנית שהייתה מקורבת למפלגה השמרנית והריצה גם כן את צ'ארלס טאפר לראשות הממשלה. בנוסף על מועמדים אלו היו מספר מועמדים עצמאיים, מתוכם מועמד עצמאי נייטרלי, מועמד עצמאי שמרני, מועמד עצמאי ליברלי ומועמד עצמאי מטעם תנועת העבודה. הבחירות עמדו בין לבין בסימן המעורבות הקנדית במלחמת הבורים השנייה, כאשר טאפר האשים את ממשלת לורייה בכך שלא העבירה די חיילים לתמיכה במאמץ הכולל של האימפריה הבריטית נגד האפריקאנרים (בורים). בסופן של הבחירות הפדרליות, הליברלים נותרו בשלטון, עם 128 מושבים בבית הנבחרים לעומת 79 של השמרנים. לורייה נותר ראש הממשלה. במהלך הבחירות השיגו השמרנים רוב באונטריו ומניטובה בלבד. בסך הכל עלה מספר המושבים הליברלים ב-11 וירד מספר המושבים השמרנים ב-7. במהלך הבחירות הצביעו 77.4% מכלל בעלי זכות ההצבעה, עלייה של 14.5 אחוזי הצבעה מהבחירות הקודמות. לאחר ההפסד יצא צ'ארלס טאפר לגמלאות והוחלף בהנהגת המפלגה השמרנית בידי רוברט בורדן. המפלגה הליברלית-שמרנית זכתה בעשרה מושבים בבית הנבחרים ולצד המפלגה השמרנית המשיכה לשבת באופוזיציה לאחר הבחירות. מועמדים עצמאיים ניצחו בשישה מושבים בלבד מתוך 213 המושבים בבית הנבחרים. בחירות וראשי ממשלה, האנציקלופדיה הקנדית תוצאות בחירות בקנדה, 1867 - הווה
בסיס נעמן

בסיס נעמן (1954 – 7 באוקטובר 1973) היה מפעיל גנרטור במעוז "ליטוף" שעל גדות האגם המר בדרום תעלת סואץ, שזכה בעיטור העוז. בן מזל ופרג'י. נולד בזרזיס בתוניסיה. גדל במשפחה דתית, עם עוד שמונה אחים. בגיל 9 (ספטמבר 1963), עלה עם משפחתו לארץ. המשפחה השתקעה בבאר שבע. בבית הספר היסודי למד ב"בית יעקב" ולאחר מכן למד בתיכון "מקיף ב'" בעיר. בשנת 1972 התגייס לצה"ל ושובץ לחיל החימוש. אחרי קורס, שובץ כמפעיל גנרטור במעוז "ליטוף" שעל גדות האגם המר בדרום תעלת סואץ. בפרוץ מלחמת יום הכיפורים תקפו את מעוזי צה"ל בסיני מאות חיילים מצרים. במעוז "ליטוף" הצליחו החיילים להדוף את הכוח המצרי בשעות הראשונות. בסיס הצטרף ללחימה אף על פי שהיה תומך לחימה ולא לוחם. הוא יצא לעמדות בצד הדרומי-מזרחי, שם נהרגו או נפצעו מרבית החיילים. הוא החזיק את העמדה החולשת על שער המעוז ומנע מחיילי הקומנדו להיכנס לבסיס. שלושים שעות נמשכה הלחימה, ובסיס המשיך להילחם גם לאחר שנפצע ברגלו ובאוזנו. לאחר שחיילי המוצב החליטו להיכנע, סירב בסיס להצטרף אליהם וללכת לשבי. הוא ביקש להסתנן בין כוחות האויב, על אף שהיה פצוע. בזמן שחיילי המוצב יצאו בטור לכיוון הארמייה ונלקחו בשבי, בסיס יצא לכיוון האגם המר, אל מעבר לסוללת העפר, אולי כדי לחבור לכוחות צה"ל מרוחקים. מאז לא ראה אותו איש. במשך זמן רב לא נודעו עקבותיו. כששבו השבויים לאחר ארבעים יום, בסיס לא היה ביניהם. גופתו גם לא נמצאה בחיפושים בחולות סיני. רק כעבור שנה וחצי השיבו אותה המצרים. אביו נפטר שבועיים אחרי פרוץ המלחמה. ורק אז, בניסיון להודיע לו על מות אביו, הבינה המשפחה שאין יודעים עליו דבר. על מעשיו הוענק לסמל בסיס נעמן עיטור העוז. לרגל יום הזיכרון תשע"ה, בתוכנית הטלוויזיה "מבט שני", הוכן על בסיס סרט דוקומנטרי בשם "חמוש באומץ לב". דודי בן עמי, ששימש קצין איתור נעדרים (אית"ן) לאחר מלחמת יום הכיפורים ובתוקף תפקידו השקיע רבות בחיפושים והיה בקשר קרוב למשפחה, כתב את "בלדה על נעמן מהאגם המר". סמל נעמן בסיס הובא למנוחות, דבר, 23 באפריל 1975 קורות החיים של בסיס נעמן, באתר "יזכור" של משרד הביטחון אתר ההנצחה לחללי מערכות ישראל, באתר ההנצחה לחללי מערכות ישראל מבט שני - "חמוש באומץ לב" | כאן 11 לשעבר רשות השידור, נבדק ב-2021-11-24 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בסיס נעמן".
עונת 1981/1982 בליגת העל ההולנדית

עונת 1981/1982 הייתה העונה ה-26 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. מ.ו.ו מאסטריכט, דאן האג ודה חראפסחאפ ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דה חראפסחאפ והארלם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות, החל מעונה זאת ועד עונת 1988/1989 הורחבו מספר הקבוצות שיורדות ועולות בכל עונה. מעונה זו גם הקבוצה שסיימה במקום ה-16 הצטרפה לקבוצות במקומות 17 ו-18 אשר ירדו לליגת המשנה.
ראש ממשלת תוניסיה

ראש ממשלת תוניסיה הוא יושב הראש של ממשלת תוניסיה, השני בחשיבותו במדינה, אחרי הנשיא. ראש הממשלה ממונה על הרשות המבצעת יחד עם הנשיא, וכמו כן מכהן כראש מפלגתו ובאופן טבעי משמש גם כיושב הראש של קבינט הממשלה. כיום מכהן בתפקיד אחמד אל-חשאני. משרד ראש הממשלה התוניסאי יוסד על ידי הנשיא הראשון של תוניסיה, חביב בורגיבה, עם מינויו של בהי לדגם לתפקיד ראש הממשלה ב-7 בנובמבר 1969. אף שהתפקיד היה קיים עוד קודם בתקופה הקצרה שבה התקיימה ממלכת תוניסיה, הוא בוטל כאשר בורגיבה הכריז על הקמת הרפובליקה ב-25 ביולי 1957. החוקה של 1959 קבעה כי השלטון בתוניסיה יפעל בצורת מערכת נשיאותית בה הנשיא יהיה גם ראש המדינה וגם ראש הממשלה. עם זאת, בורגיבה העביר כמה מסמכויותיו לראש הממשלה ובכך הפך אותו למעין משנה לנשיא. לאחר המהפכה בתוניסיה בשנת 2011 וניסוח חוקה חדשה, הוענקו לראש הממשלה סמכויות נוספות. על כן כיום ראש הממשלה אמון בעיקר על ענייני הפנים, במידה שווה לזאת של הנשיא, בעוד שזה אחראי בעיקר ליחסי חוץ וביטחון. במערכת הבחירות התוניסאית הנשיא הנבחר ממנה לראשות הממשלה את יושב הראש של המפלגה הזוכה בבחירות לאספה המחוקקת, אזי המפלגה המחזיקה במספר המנדטים הגדול ביותר באספה. לראש הממשלה המיועד קיים חודש להקים קבינט ולהגיש לפרלמנט הצעת אמון. אם תתקבל הצעתו, הממשלה תושבע על ידי הנשיא. מנגנון זה למעשה מפריד בין הבחירות לנשיאות לבחירות לראשות הממשלה, וכך יכולות להיות בחירות מקבילות או בזמנים שונים. ראש הממשלה אינו נבחר אם עוברת הצבעת אי האמון באספת נציגי העם כנגדו. נכון לשנת 2021, במהלך ההיסטוריה של תוניסיה כ-15 אנשים שונים החזיקו בתפקיד ראש הממשלה. ראש הממשלה האחרון, הישאם משישי, מונה על ידי הנשיא קייס סעיד. הוא נכנס לתפקידו ב-2 בספטמבר 2020 בעקבות התפטרותו של אליאס אל-פח'פאח', ופוטר מתפקידו ב-25 ביולי 2021. סמכויותיו של ראש הממשלה נקבעו על ידי החוקה הנוכחית של תוניסיה משנת 2014. ראש הממשלה אחראי בעיקר על מדיניות הפנים, ואילו מדיניות החוץ, ביטחון וביטחון הפנים מרוכזים בידיי הנשיא. ראש הממשלה אחראי על: יצירה, תיקון ופירוק של משרדים (למעט משרדי ביטחון וחוץ הדורשים את אישור הנשיא). יצירה, תיקון ופירוק של מוסדות ציבור, גופים ציבוריים ומחלקות מינהליות. מתן גזירות ממשלתיות לאחר התייעצות עם מועצת השרים. אישור וחתימה, במידת הצורך, על צווי רגולציה שהונפקו בידי השרים. בקשה מהפרלמנט להעניק הצבעת אמון לממשלתו. ראש הממשלה, יחד עם הנשיא, הוא בעל תפקיד ייצוגי בנוסף לתפקידו המעשי; השניים מהווים ייצוג של תוניסיה ומדיניותה, הן בעולם והן בתוניסיה. על פי החוקה העדכנית, במקרה והנשיא לא מסוגל לבצע את תפקידו באופן זמני, על ראש הממשלה לשמש כממלא מקום הנשיא למשך 60 יום לכל היותר. בעבר חוק זה לא הגביל את כהונת מילוי המקום, מה שאיפשר את המהפכה בתוניסיה משנת 1987. נכון ליוני 2021, היו בתוניסיה כ-15 ראשי ממשלה, מתוכם כשבעה ראשי ממשלה שעודם בחיים. האחרון שנפטר היה חאמד קארוי (1989–99), ב-27 במרץ 2020. מדיה וקבצים בנושא ראש ממשלת תוניסיה בוויקישיתוף אתר האינטרנט הרשמי של ראש ממשלת תוניסיה מדיני עולם - תוניסיה Anthony Dworkin (12 בספטמבר 2019). "Tunisia's unpredictable elections". European Council on Foreign Relations. {{cite web}}: (עזרה)
תאופיל הנסן

תאופיל הנסן (בדנית: Theophilus Hansen‏, 13 ביולי 1813, קופנהגן - 17 בפברואר 1891, וינה) היה אדריכל דני, אוסטרי שיצר בסגנון נאו-קלאסי. הנסן למד אצל קארל פרידריך שינקל בווינה ולאחר מספר שנים עבר לאתונה שם למד אדריכלות ועיצוב עם התמקדות בלימודי אדריכלות ביזנטית. הנסן חזר לוינה להתמחות אצל לודוויג פרסטר. סגנון עבודתו שנטה לכיוון רומנטי התפתח לכיוון סגנון נאו-קלאסי עם דגש על פרטים ושילוב אלמנטים קלאסיים לתוך הצורות שיצר. הנסן עבד ביחד עם הפסלים האוסטרים: תיאודור פרידל, לאונידס דרוסיס ווינסנט פילץ, הציירים: קרל ראל ולודויג תירש והאדריכל אוטו וגנר. בשנת 1884 העניק פרנץ יוזף הראשון, קיסר אוסטריה להנסן תואר ברון. מוזיקפראיין פנים אולם הקונצרטים מוזיקפראיין הפרלמנט האוסטרי האקדמיה של אתונה הספרייה הלאומית של יוון זאפיון באתונה האקדמיה לאמנויות בווינה קתדרלת המטרופוליטן של הבשורה באתונה מדיה וקבצים בנושא תאופיל הנסן בוויקישיתוף תאופיל הנסן, באתר "Find a Grave" (באנגלית)
הבחירות הפרלמנטריות בקנדה 1904

הבחירות הפרלמנטריות העשיריות במספרן בקנדה מאז איחוד קנדה התקיימו ב-3 בנובמבר 1907 לבחירת בית הנבחרים הקנדי, הבית התחתון בפרלמנט הקנדי. הבחירות הללו כללו שש מפלגות ובנוסף עליהם גם מספר מועמדים עצמאיים מתוכם 21 ללא שיוך פוליטי אידאולוגי, 2 בעל זיקה שמרנית ו-3 בעל זיקה ליברלית. מבין המפלגות היו המפלגה הליברלית בראשותו של ראש הממשלה המכהן, וילפריד לורייה, שכיהן מזה שתי קדנציות ברציפות, המפלגה השמרנית (לעיתים מכונה המפלגה השמרנית הישנה), לראשונה תחת הנהגתו של רוברט בורדן, שהחל דרכו הפוליטית בשנת 1896. המפלגה השמרנית-ליברלית פעלה בחסות המפלגה השמרנית ובחרה את בורדן גם כן להיות מועמד מטעמה לראשות הממשלה. נוסף על כך היו שלוש מפלגות חדשות במהלך מערכת הבחירות; המפלגה הסוציאליסטית, המפלגה הלאומנית ומפלגת העבודה הקנדית. היו אלו הבחירות הראשונות בהן הותר למהגרים יפנים להצביע והבחירות האחרונות עד 1949 בהם היה ייצוג פרלמנטרי לטריטוריות הצפון-מערביות. היה זה מכיוון שבשנת 1905 אורגנו מחדש שטחן הדרומי של הטריטוריות (אלו שבהם היה מרכז האוכלוסין) והוקמו מתוכם הפרובינציות החדשות של אלברטה וססקצ'ואן. במהלך הבחירות הפדרליות שמרו הליברלים על הנהגתם בבית הנבחרים, עם 137 מושבים לעומת 75 מושבי השמרנים. לורייה נותר ראש הממשלה והמשיך לכהן לקדנציה שלישית. במהלך הבחירות הצביעו 71.6% מכלל בעלי זכות ההצבעה, ירידה של 5.8 אחוזים מאז הבחירות הקודמות. השמרנים היו בעלי רוב רק ביוקון (אשר לה ניתן מושב פרלמנטרי אחד בלבד), אונטריו ואי הנסיך אדוארד. המפלגה השמרנית-ליברלית ניצחה ב-5 מושבים בלבד והמשיכה לכהן באופוזיציה לצד המפלגה השמרנית לאחר הבחירות. המפלגה הליברלית לבדה הייתה בעלת רוב להקים ממשלה. במהלך הבחירות ניצחו הליברלים בכל מושבי נובה סקוטיה, כולל המושב הפרלמנטרי של יו"ר המפלגה השמרנית בורדן בהליפקס. לורייה על כן הסדיר עבור בורדן את ייצוג מושב מחוז קרלטון באונטריו לכדי לפצות עבור מושב הליפקס בנובה סקוטיה. במהלך הבחירות השיגו הליברלים את הניצחון הגדול שלהם בבחינת מספר המושבים בבית הנבחרים עד לאותה העת. מדיה וקבצים בנושא הבחירות הפרלמנטריות בקנדה 1904 בוויקישיתוף בחירות וראשי ממשלה, האנציקלופדיה הקנדית תוצאות בחירות בקנדה, 1867 - הווה
צ'ארלס

צ'ארלס (Charles) הוא הגרסה האנגלית לשם קרל שמקורו בגרמנית עתיקה, ומשמעו "אדם חופשי". האם התכוונתם ל... אישים: צ'ארלס הראשון, מלך אנגליה צ'ארלס השני, מלך אנגליה צ'ארלס השלישי, מלך הממלכה המאוחדת צ'ארלס זיברט (אנ') – שחקן אמריקאי שם משפחה: אשלי צ'ארלס – שחקן אנגלי ג'ון צ'ארלס – כדורגלן ולשי טינה צ'ארלס (זמרת) – זמרת בריטית יוג'יניה צ'ארלס – מראשי ממשלת דומיניקה לאון צ'ארלס – שחקן אמריקאי פייר צ'ארלס – מראשי ממשלת דומיניקה ריי צ'ארלס – זמר-יוצר ונגן אמריקני אחר: צ'ארלס (נהר) – נהר לאורכה של מדינת מסצ'וסטס קרל שארל קרלוס צ'רלי אישים ששמם הפרטי הוא צ'ארלס
ברבורה קרייצ'יקובה

ברבורה קרייצ'יקובה (בצ'כית: Barbora Krejčíková; נולדה ב-18 בדצמבר 1995) היא טניסאית צ'כית. בשיאה (28 בפברואר 2022) דורגה במקום השני בעולם בדירוג ה-WTA ובמקום ראשון בעולם בזוגות נשים (22 באוקטובר 2018). הישג השיא שלה הוא זכייה פעמיים בטורניר גראנד סלאם לנשים, אליפות צרפת (2021) ואליפות וימבלדון (2024). היא זכתה בעוד 10 תוארי גראנד סלאם, בזוגות, מהם 7 בזוגות נשים (בכל 4 הטורנירים) ביחד עם קטרינה סיניאקובה(אנ') ו-3 בזוגות מעורבים. נוסף לכך, היא אלופה אולימפית (טוקיו 2020) בזוגות נשים ביחד עם קטרינה סיניאקובה. קרייצ'יקובה החלה לשחק טניס בגיל 6. מאוחר יותר היא התאמנה על ידי יאנה נובוטנה. ב-2013 זכתה קרייצ'יקובה באליפות אירופה לנערות עד גיל 18 בקלוסטרס, שווייץ, ביחידות ובזוגות נערות. באליפות צרפת שנערכה ביוני 2018 היא זכתה בתואר לזוגות נשים ביחד עם בת ארצה קטרינה סיניאקובה ובאליפות וימבלדון שנערכה ביולי אותה שנה היא זכתה שוב בתואר לזוגות נשים. ב-22 באוקטובר אותה שנה היא הגיעה למקום ראשון בעולם בדירוג זוגות נשים ביחד עם קטרינה סיניאקובה. באליפות אוסטרליה הפתוחה שנערכה בשנת 2019 היא זכתה בטורניר לזוגות מעורבים ביחד עם רג'ייב ראם מארצות הברית. באוקטובר 2020 היא הגיעה לסיבוב הרביעי באליפות צרפת הפתוחה, מה שהעניק לה את המקום ה-65 ב-WTA. היא הצליחה לשמור על התואר באליפות אוסטרליה בזוגות מעורבים ביחד עם ניקולה מקטיץ'. במרץ 2021 היא העפילה לגמר אליפות דובאי הראשון שלה, בו הפסידה לגרביניה מוגורוסה. כתוצאה מכך, היא טיפסה למיקום שיא בקריירה שלה, 38 בדירוג היחידים. היא זכתה בתואר היחידים הראשון שלה ב-WTA בשטרסבורג. קרייצ'יקובה המשיכה לזכות באליפות צרפת הפתוחה שלאחר מכן, גמר הגרנד סלאם הראשון שלה כיחידה, כשגברה על אנסטסיה פבליוצ'נקובה. בפברואר 2021 הגיעה עם סיניאקובה לגמר הזוגות הראשון שלה באליפות אוסטרליה וזכתה בפעם השלישית ברציפות בטורניר זוגות מעורבים והפעם עם רג'ייב ראם. באליפות וימבלדון היא זכתה בתואר לראשונה בקריירה שלה לאחר ניצחון במשחק הגמר על ג'סמין פאוליני מאיטליה (7 בעולם) ב-3 מערכות (6–2, 2–6, 6–4). בסיבוב הרביעי היא ניצחה את דניאל קולינס מארצות הברית (11 בעולם) ב-2 מערכות (7–5, 6–3), בשלב רבע הגמר היא ניצחה את ילנה אוסטפנקו מלטביה (13 בעולם) בשתי מערכות (6–4, 7–6(7–4)) ובשלב חצי הגמר היא ניצחה את ילנה ריבאקינה מקזחסטן (4 בעולם) ב-3 מערכות (3–6, 6–3, 6–4). מדיה וקבצים בנושא ברבורה קרייצ'יקובה בוויקישיתוף ברבורה קרייצ'יקובה, ברשת החברתית פייסבוק ברבורה קרייצ'יקובה, ברשת החברתית אקס (טוויטר) ברבורה קרייצ'יקובה, ברשת החברתית אינסטגרם ברבורה קרייצ'יקובה, באתר olympedia.org ברבורה קרייצ'יקובה, באתר ה-WTA ברבורה קרייצ'יקובה, באתר ה-ITF ברבורה קרייצ'יקובה, באתר גביע הפדרציה אמיר ענבר, הכל החל בחלום של אמה שתהיה סרינה וויליאמס הבאה. עכשיו היא אלופת הרולאן גארוס, באתר הארץ, 15 ביוני 2021 הראשון שלה: קרייצ'יקובה אלופת הרולאן גארוס, באתר ONE‏, 12 ביוני 2021 איתמר קציר, בדרך לתואר בווימבלדון, קרייצ'קובה הרסה את סיפור הסינדרלה המושלם, באתר הארץ, 13 ביולי 2024
הבחירות הפרלמנטריות בקנדה 1908

הבחירות הפרלמנטריות ה-11 בתולדות קנדה מאז איחוד קנדה התקיימו ב-26 באוקטובר 1908. היו אלו בחירות לבית הנבחרים של קנדה, הבית התחתון בתוך הפרלמנט הקנדי. במהלך הבחירות היו מעורבות חמש מפלגות, מתוכן שתי מפלגות מרכזיות ושלוש מפלגות משניות. המפלגה הליברלית בראשות ראש הממשלה המכהן, וילפריד לורייה, שרץ לקדנציה רביעית רציפה לראשות הממשלה, המפלגה השמרנית בראשות רוברט בורדן, שקידם רפורמות במפלגה, המפלגה השמרנית-ליברלית, שהייתה למעשה בחסות המפלגה השמרנית ובחרה מטעמה גם כן את רוברט בורדן כמועמד לראשות הממשלה. בנוסף למפלגות הללו היו גם המפלגה הסוציאליסטית ומפלגת העבודה הקנדית, שהשיגו תמיכה ציבורית מינורית. היו במהלך הבחירות 15 מועמדים עצמאיים, 7 מועמדים ללא שיוך פוליטי כלל, שני מועמדים עצמאיים עם זיקה שמרנית וחמישה מועמדים עצמאיים עם זיקה ליברלית. המפלגה השמרנית הנהיגה במהלך הקמפיין הפוליטי שקדם לבחירות את פלטפורמת הליפקס שקודמה בידי רוברט בורדן, לפיה סטתה המפלגה במעט מהמדיניות המסורתית כדי להשיג קהל מצביעים רחב יותר. הפלטפורמה החדשה כללה מדיניות של הלאמות למען פיקוח על תשתיות רחבות היקף, מדיניות הגירה תחת אכיפה מרובה יותר ועוד. סטייה זאת מיסודות המפלגה השמרנית הובילה לקרע בין חלק מחברי המפלגה לבין בורדן עצמו. בסופו של דבר היו המאבקים הפנימיים בתוך המפלגה השמרנית לגורם מרכזי בהפסדה בבחירות. תוצאות הבחירות הניבו 133 מושבים בבית הנבחרים למפלגה הליברלית לעומת 82 מושבים למפלגה השמרנית ועוד שלושה מושבים למפלגה השמרנית-ליברלית. המפלגה השמרנית השיגה רוב קולות בקולומביה הבריטית, מניטובה ואונטריו, וחוזקה מאז הבחירות הקודמות. היו אלו הבחירות הראשונות בהיסטוריה הקנדית שבהן היו מעורבות הפרובינציות החדשות של אלברטה וססקצ'ואן. מדיה וקבצים בנושא הבחירות הפרלמנטריות בקנדה 1908 בוויקישיתוף בחירות וראשי ממשלה, האנציקלופדיה הקנדית תוצאות בחירות בקנדה, 1867 - הווה
תחנת פטרובסקו-רזומובסקאיה

תחנת פטרובסקו-רזומובסקאיה (ברוסית: Петровско-Разумовская) היא תחנה חוצה פלטפורמות של הרכבת התחתית של מוסקבה בקו סרפוחובסקו-טימיריאזבסקאיה וקו סרפוחובסקו-טימיריאזבסקאיה. התחנה ממוקמת ברובע טימיריאזבסקי, והיא אחת התחנות האחרונות שנפתחו לפני פירוק ברית המועצות. תחנת פטרובסקו-רזומובסקאיה נפתחה ב-7 במרץ 1991, כחלקו מקו סרפוחובסקו-טימיריאזבסקאיה, וב-16 בספטמבר 2016 כחלק מקו סרפוחובסקו-טימיריאזבסקאיה. בעתיד לתחנה יהיה מעבר לפלטפורמה באותו שם (אנ') של בלורוסקו-סביולובסקי דיאמטר (אנ'). מדיה וקבצים בנושא תחנת פטרובסקו-רזומובסקאיה בוויקישיתוף https://101hotels.com/recreation/russia/moskva/infrastructure/metro/petrovsko-razumovskaya ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
הבחירות הפרלמנטריות בקנדה 1911

הבחירות הפרלמנטריות ה-12 במספרן בקנדה מאז איחוד קנדה התקיימו ב-21 בספטמבר 1911. היו אלו בחירות לבית הנבחרים הקנדי, הבית התחתון בתוך הפרלמנט של קנדה. במקור נועדו הבחירות להתקיים בשנת 1912 אך הממשלה הליברלית הגיעה למבוי סתום בהעברת מספר חקיקות עקב הטלת וטו בידי יריביהם השמרנים, מה שהוביל לפיזור הממשלה ולקביעת מועד לבחירות מקדימות. במהלך הבחירות היו מעורבות שבע מפלגות שונות אשר מתוכן היו שתי מפלגות מרכזיות. המפלגה הליברלית בראשותו של ראש הממשלה המכהן, וילפריד לורייה, שהתחרה לבחירות חמישיות ברציפות והמפלגה השמרנית בראשותו של רוברט בורדן, שהנהיג סדרת רפורמות במצע המפלגה עוד קודם לבחירות הקודמות בשנת 1908. בסופן של הבחירות התרחש מהפך פוליטי, כאשר בורדן ניצח ברוב סוחף והתמנה לראש הממשלה. הבחירות סימלו את סופם של 15 שנות שלטון ליברלי בקנדה. במהלך הבחירות השתתפו 70.2 אחוזים מכלל בעלי זכות ההצבעה, הייתה זאת ירידה של עשירית האחוז בבחינת ההצבעה מאז הבחירות הקודמות. מתוך 221 המושבים בבית הנבחרים ניצחה המפלגה השמרנית ב-131, השמרנית ליברלית ב-1, הליברלית ב-85 ועוד חמישה מועמדים עצמאיים ניצחו בחמישה מושבים. המפלגה הליברלית של קנדה בהנהגת וילפריד לורייה אשר הייתה בשלטון בצורה רציפה מזה 15 שנים מאז הבחירות הפרלמנטריות משנת 1896. מצע המפלגה קרא לאוטונומיה נרחבת מהאימפריה הבריטית, שימור סמכות נרחבת בידי הממשל הפדרלי, מניעת חסמים מדיניים על מסחר עם ארצות הברית, מדיניות הגירה שלא כוללת אכיפה ממשלתית, הפרדה תרבותית בין צרפתים קתולים ואנגלים או סקוטים פרוטסטנטים, התערבות ממשלתית מועטת בתשתיות בכל קנה מידה כולל לאומי והקמת צי מלכותי קנדי שיהיה נפרד כמה שיותר מחסות הצי המלכותי הבריטי. המפלגה השמרנית של קנדה בהנהגתו של רוברט בורדן אשר במהלך שנותיה הרבות באופוזיציה עברה מהפך במצעה הפוליטי שנודע בכינוי "פלטפורמת הליפקס". המפלגה קראה לפיקוח ממשלתי על פעילות המגזר החקלאי לשיפור מצבו הכלכלי-חברתי, מדיניות הגירה תחת אכיפה (נושא אשר היה בעת השפעה נרחבת על הקמפיין הפוליטי בקולומביה הבריטית), חיזוק היחסים המדיניים עם בריטניה עצמה - כולל הקמת צי קנדי שיפעל בחסות הצי המלכותי הבריטי, העלאת תעריפים מטעם הממשלה להגנה על חברות, העברת תשתיות לאומיות לפיקוח ממשלתי למטרות פיקוח ואיכות והלאמה של מוצרים כגון טלגרפים וטלפונים. המפלגה השמרנית-ליברלית של קנדה. המפלגה הייתה למעשה בחסות המפלגה השמרנית, אחזה במצע פוליטי מקביל והעמידה גם כן את רוברט בורדן למועמד מטעמה לראשות ממשלת קנדה. המפלגה נוסדה לראשונה לצד המפלגה השמרנית בידי ג'ון אלכסנדר מקדונלד. המפלגות המינוריות: מפלגת העבודה הקנדית, המפלגה הסוציאליסטית, המפלגה הלאומנית והמפלגה הלאומית-שמרנית. נוסף על המפלגות היו 12 מועמדים עצמאיים, 10 מועמדים ללא שיוך פוליטי כלל, ושלושה מועמדים עצמאיים בעלי זיקה למפלגה השמרנית. בשונה מבחירות קודמות לא היו מועמדים עצמאיים בעלי זיקה למפלגה הליברלית. מדיה וקבצים בנושא הבחירות הפרלמנטריות בקנדה 1911 בוויקישיתוף בחירות וראשי ממשלה, האנציקלופדיה הקנדית תוצאות בחירות בקנדה, 1867 - הווה באונטריו היו שני מושבים שבהם ניצחו מועמדים עצמאיים ובקוויבק היו שלושה.
Team (שיר של לורד)

Team (בעברית: קְבוּצָה) הוא שיר שהוקלט על ידי הזמרת-יוצרת הניו זילנדית לורד, מתוך אלבום הבכורה שלה, Pure Heroine. השיר יצא לאור ב-13 בספטמבר 2013, על ידי חברת התקליטים יוניברסל NZ, לאווה רקורדס וריפבליק רקורדס, כסינגל השלישי מתוך האלבום. השיר הגיע למקום השישי במצעד הבילבורד הוט 100. השיר נכתב והופק על ידי לורד וג'ואל ליטל. את הרצועה הקליט, הפיק והנדס ליטל באולפני גולדן אייג' במורנינגסייד, אוקלנד, כאשר לורד סיפקה הפקה נוספת. השיר הופק באמצעות התוכנה Pro Tools (אנ'). בהמשך, הועלה האודיו הרשמי של השיר לערוץ היוטיוב של לורד, תוך שהופץ כסינגל באוסטרליה ובניו זילנד. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-475 מיליון השמעות. הקליפ הרשמי של "Team" היה בהשראת חלומה של לורד על "בני נוער בעולמם שלהם, עולם עם היררכיות ויזומות". הבמאי של הקליפ הסביר שלורד היא אחת ה"ילדות שיש להן מראה ייחודי שהתאים לקונספט העצוב של הקליפ". ב-4 בדצמבר 2013, הקליפ הועלה לערוץ ה-Vevo הרשמי של לורד ביוטיוב בשעה 10 בבוקר (NZDT). נכון ליוני 2021, מונה הצפיות של הקליפ עומד על למעלה מ-230 מיליון צפיות. מידע על היצירה "Team" באתר מיוזיק בריינז מידע על הסינגל "Team" באתר מיוזיק בריינז סרטון השיר "Team" באתר יוטיוב Pure Heroine - Lorde | Songs, Reviews, Credits | AllMusic, נבדק ב-2021-06-12 Lorde, Billboard Lorde – Team, נבדק ב-2021-06-12 Joel Little: Doing the Lorde's work, NZ Herald Pure Heroine (inlay cover). Lorde. Universal Music Group. 2013. 1153242, The Red Bulletin December 2013 - NZ, Issuu "Team – Single". Team, נבדק ב-2021-06-12 Lorde rules a city of her own in 'Team' video: Watch it here, EW.com Brenna Ehrlich, Lorde Doesn't Like 'Vanilla': Her 'Team' Director Explains, MTV News Demand for Lorde's new video 'crashes Vevo', NZ Herald Lorde - Team, נבדק ב-2021-06-12 "ARIA Charts – Accreditations – 2018 Singles". Certificazioni - FIMI, www.fimi.it Gold & Platinum, RIAA Datenbank: BVMI, www.musikindustrie.de 2014-S168 | IFPI, ifpi.dk BPI Trofeoversikt - IFPI - Gull og Platina The Official New Zealand Music Chart, THE OFFICIAL NZ MUSIC CHART Gold/Platinum, Music Canada www.sverigetopplistan.se - Artikeldata, archive.ph, ‏2015-07-26 "Team – Single", music.apple.com "Top 40/M Future Releases". "Available for Airplay". "Going for Adds: Alternative". Radio & Records. 30 September 2013. "Lorde – Team" (in Italian). Subscribe, Set Music Free, diymag.com
ברנוביץ' (כדורגל)

ברנוביץ' הוא מועדון כדורגל בלארוסי מהעיר ברנוביץ', שבמחוז ברסט. האצטדיון הביתי הוא אצטדיון לוקומוטיב. המועדון נוסד בשנת 1945 ושינה את שמו פעמים רבות לאורך ההיסטוריה שלו. צבעי הקבוצה הם אדום וכחול והוא מתמודד בליגה הבלארוסית הראשונה. אלופת הליגה השנייה (2003, 2014). ההישג הגבוה ביותר בליגה הראשונה - מקום 6 (2009, 2010). ההישג הגבוה ביותר בגביע בלארוס - רבע גמר (2005, 2006). משחקי הבית נערכים באצטדיון לוקומוטיב המכיל 3,749 מקומות ישיבה. האצטדיון נחנך ב-21 בספטמבר 1944. מספטמבר 1999 ועד מאי 2004 בוצעה בניית היציע המערבי. בעתיד יוקמו 3 יציעים נוספים סביב שטח המגרש והאצטדיון יכיל כ-10,000 צופים. 1945 — לוקומוטיב 1946 — ברנוביץ' 1947-1949 — דינמו 1950-1952 — לוקומוטיב 1953-1956 — פישצ'ביק 1957-1959 — ברנוביץ' 1960 — פרומקומבינט 1961 — לוקומוטיב 1962 — סאליוט 1963-1964 — לוקומוטיב 1965-1967 — טקסטילשצ'יק 1968 — לוקומוטיב בשנים 1969-1972, 2 קבוצות מברנוביץ' (לוקומוטיב וטקסטילשצ'יק) שיחקו בו זמנית באליפות בלארוס הסובייטית. 1973-1984 — לוקומוטיב 1985-1989 — טקסטילשצ'יק 1990 — ברנוביץ' 1991 — חימיק 1993 — טקסטילשצ'יק 1993-1995 — מטאפול משנת 1995 — ברנוביץ' פרופיל, באתר Transfermarkt אתר אוהדי ברנוביץ'